Klokken 12 i dag holder busserne i Nordjylland stille i ét minut. Det oplyser DR Nordjylland. Det gør de i respekt for den kollega, der i sidste uge blev dræbt i en trafikulykke ved Øster Brønderslev, da hans Arriva-bus kolliderede med en lastbil, og der er begravelse fredag. - Det er en meget tragisk trafikulykke, der kunne være sket for enhver. Derfor vil vi alle markere ulykken med ét minuts stilhed, siger Rasmus Nielsen, tillidsmand på Tylstrup-busser. Rasmus Nielsen opfordrer bilisterne til at vise hensyn, når busserne klokken 12 holder ind til siden i ét minut. /ritzau/

Opsummering:
Ved middagstid fredag holder chaufførerne i Nordjylland et minuts stilhed for en trafikdræbt kollega